আশফাক নিপু্ন একজন বাংলাদেশী টেলিভিশন পরিচালক ও লেখক। তিনি নির্মাতা মোস্তফা সরয়ার ফারুকীর সহকারী হিসেবে টেলিভিশনে যাত্রা শুরু করেন। তিনি ২০০৫ সালে নির্মাতা হিসেবে অভিষেক ঘটে। শুরুতে প্রণয়মূলক ও হাস্যরসাত্মক ধারার নাটক নির্মাণ করলেও পরবর্তীকালে তিনি সামাজিক ও রাজনৈতিক ধারার নাটক নির্মাণ করে সমাদৃত হন।  তিনি ২০১৭ সালের দ্বন্দ্ব সমাস টিভি নাটকের জন্য শ্রেষ্ঠ নাট্যকারের জন্য মেরিল-প্রথম আলো সমালোচক পুরস্কার এবং ২০১৯ সালের এই শহরে টিভি নাটকের জন্য শ্রেষ্ঠ নাট্য নির্দেশকের জন্য মেরিল-প্রথম আলো সমালোচক পুরস্কার অর্জন করেন। তার নির্মিত আলোচিত ওয়েব ধারাবাহিক মহানগর ও সাবরিনা।   কর্মজীবন  চট্রগ্রামে বড় হলেও নাট্যজগত নিয়ে বরাবরই আগ্রহী ছিলেন। নির্মাতা হিসেবে কাজ করার ইচ্ছাই একটা সময়ে ঢাকায় নিয়ে আসে তাকে। নির্মাতা মোস্তফা সরয়ার ফারুকীর ছবিয়ালের মাধ্যমেই নাট্যনির্মাণে এসেছেন আশফাক নিপুন। তিনি ফারুকীর সহকারী হিসেবে কাজ শুরু করেন।  তার নির্মিত প্রথম নাটক মা-য়া। এরপর তিনি নির্মাণ করেন টু ইন ওয়ান। তার প্রথম আলোচিত কাজ হল তাহসান ও মিথিলা অভিনীত মধুরেনু সমাপয়েৎ। তার নির্মিত অন্যান্য টিভি নাটকের মধ্যে রয়েছে ল্যান্ডফোনের দিনগুলিতে প্রেম (২০১৫), সে এবং সে, সুখের ছাড়পত্র, অবাক ভালোবাসায়, খুঁটিনাটি খুনসুটি, ডাকাতিয়া বাঁশি, মুকিম ব্রাদার্স, কমলা রাঙা রোদ, ছেলেটা কিন্তু ভালো ছিল, কানামাছি ভোঁ ভোঁ, লায়লা তুমি কি আমাকে মিস করো, চাকা, রেইনবো প্রভৃতি।  ২০১৭ সালে ঈদুল ফিতরে দীপ্ত টিভি, গাজী টিভি এবং আরটিভিতে একযোগে প্রচারিত হয় আয়নাবাজি অরিজিনাল সিরিজের দ্বন্দ্ব সমাস। এই নাটকের জন্য তিনি শ্রেষ্ঠ নাট্যকারের জন্য মেরিল-প্রথম আলো সমালোচক পুরস্কার লাভ করেন। ২০১৮ সালে ঈদুল ফিতরে প্রচারিত হয় দেশব্যাপী গুম, খুন, ধর্ষণ, বিচার বহির্ভূত হত্যার ঘটনা নিয়ে নির্মিত ফেরার পথ নেই। এই বছর ঈদুল আযহায় চ্যানেল আইয়ে প্রচারিত হয় প্রশ্ন পত্র ফাঁস নিয়ে নির্মিত সোনালি ডানার চিল। ২০১৯ সালের ঈদুল ফিতরে এনটিভিতে প্রচারিত হয় মিস শিউলী। একই বছরে তিনি নির্মাণ করেন এই শহরে। এই টিভি নাটকের জন্য শ্রেষ্ঠ নাট্য নির্দেশকের জন্য মেরিল-প্রথম আলো সমালোচক পুরস্কার অর্জন করেন। ২০২০ সালে ঈদুল আযহায় প্রচারিত হয় টার্ন প্রডাকশনে ব্যানারে নির্মিত টেলিছবি ভিকটিম ও ইতি, মা।  ২০২১ সালের ১৫ই জানুয়ারি হইচইয়ে মুক্তি পায় তার নির্মিত ওয়েব চলচ্চিত্র কষ্টনীড়। তারিক আনাম খান, রুনা খান, সাঈদ বাবু, শ্যামল মাওলা, সাবিলা নূর ও ইয়াশ রোহান অভিনীত চলচ্চিত্রটিকে দ্য ডেইলি স্টার "পরিবার নিয়ে একটি চিত্রাকর্ষক ধারাভাষ্য" বলে উল্লেখ করে। এই কাজের জন্য নিপুন শ্রেষ্ঠ ওয়েব চলচ্চিত্র পরিচালক বিভাগে ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার অর্জন করেন। একই বছরের ২৫শে জুন হইচইয়ে মুক্তি পায় তার নির্মিত প্রথম ওয়েব ধারাবাহিক মহানগর। মোশাররফ করিম অভিনীত ধারাবাহিকটি বিপুল প্রশংসিত হয়। এই কাজের জন্য নিপুন শ্রেষ্ঠ ওয়েব ধারাবাহিক পরিচালক বিভাগে চ্যানেল আই ডিজিটাল মিডিয়া পুরস্কার ও ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার অর্জন করেন। প্রথম কিস্তির চূড়ান্ত পরিণতি ও অমীমাংসিত প্রশ্নের উত্তর নিয়ে ২০২৩ সালের ২০শে এপ্রিল ধারাবাহিকটির দ্বিতীয় কিস্তি মুক্তি পায়।  ২০২২ সালের ২৫শে মার্চ হইচইয়ে মুক্তি পায় তার ওয়েব ধারাবাহিক সাবরিনা। এতে নাম ভূমিকায় অভিনয় করেন মেহজাবিন চৌধুরী ও নাজিয়া হক অর্ষা।   ব্যক্তিগত জীবন  ২০১৫ সালে সঙ্গীতশিল্পী এলিটা করিম’কে বিয়ে করেন। ২০০৯ সালে তাদের পরিচয়ের শুরুটা হয়েছিল সামাজিক যোগাযোগমাধ্যম ফেসবুকে।   চলচ্চিত্রের তালিকা    টিভি নাটক   মা-য়া  টু ইন ওয়ান (২০০৬)  মধুরেণ সমাপয়েৎ  অবাক ভালোবাসা  সাহেব মেমসাহেব  অযান্ত্রিক  পথের মাঝে গল্প  সুখের ছাড়পত্র  সে এবং সে  ছেলেটা কিন্তু ভালো ছিল  খুঁটিনাটি খুনসুটি  শুনতে কি পাও  মুকিম ব্রাদার্স (২০১০)  রেইনবো (২০১৪)  আলপনা কাজল (২০১৪)  ল্যান্ডফোনের দিনগুলিতে প্রেম (২০১৫)  মিডলক্লাস সেন্টিমেন্ট (২০১৫)  দ্বন্দ্ব সমাস (২০১৭)  ফেরার পথ নেই (২০১৮)  সোনালী ডানার চিল (২০১৮)  কানামাছি ভোঁ ভোঁ (২০১৮)  লায়লা, তুমি কি আমাকে মিস করো (২০১৮)  মিস শিউলি (২০১৯)  এই শহরে (২০১৯)  আগন্তুক (২০২০)  ইতি মা (২০২০)  ভিকটিম (২০২০)  মুখ ও মুখোশের গল্প (২০২০)   ওয়েব চলচ্চিত্র   বছর শিরোনাম ভূমিকা প্ল্যাটফর্ম  ২০২১ কষ্টনীড় পরিচালক হইচই    ওয়েব ধারাবাহিক   বছর শিরোনাম ভূমিকা প্ল্যাটফর্ম  ২০২১-২০২৩ মহানগর পরিচালক, লেখক হইচই  ২০২২ সাবরিনা পরিচালক হইচই  আসন্ন কমন ম্যান পরিচালক হইচই   অভিনয়   ঊন-মানুষ (২০০৬)  টু ইন ওয়ান (২০০৬)  ফার্স্ট ডেট (২০০৯)  উপসংহার   পুরস্কার ও মনোনয়ন  মেরিল-প্রথম আলো পুরস্কার প্রদানের তারিখবিভাগমনোনীত কর্মফলাফল ৩০ মার্চ ২০১৮ শ্রেষ্ঠ নাট্যকার দ্বন্দ্ব সমাস   ৩০ ডিসেম্বর ২০২১ শ্রেষ্ঠ নাট্য নির্দেশক এই শহরে    চ্যানেল আই ডিজিটাল মিডিয়া পুরস্কার প্রদানের তারিখবিভাগমনোনীত কর্মফলাফল ১১ মার্চ ২০২২ শ্রেষ্ঠ পরিচালক (ওয়েব ধারাবাহিক) মহানগর    ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার প্রদানের তারিখবিভাগমনোনীতফলাফল ৩ সেপ্টেম্বর ২০২২ সেরা পরিচালক, সিরিজ মহানগর   সেরা পরিচালক, চলচ্চিত্র কষ্টনীড়    তথ্যসূত্র    বহিঃসংযোগ          বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী টেলিভিশন পরিচালক বিষয়শ্রেণী:মেরিল-প্রথম আলো পুরস্কার বিজয়ী বিষয়শ্রেণী:বাংলাদেশী পুরুষ লেখক বিষয়শ্রেণী:চট্টগ্রাম জেলার ব্যক্তি